कैस्टेला दे अगुआड़ा
कास्टेल्ला दे अगुआड़ा (पुर्तगाली: वाटर पॉइंट का किला), जिसे बांद्रा किले के नाम से भी जाना जाता है, मुम्बई में बांद्रा क्षेत्र में स्थित एक दुर्ग है। कास्टेल्ला, पुर्तगाली शब्द कैस्टेलो(अंग्रेज़ी:कैसल) का अपभ्रंश रूप है। इसका सही नाम कैस्टेलो दे अगुआड़ा होना चाहिये, किन्तु इसके निर्माताओं द्वारा इसे फोर्टे दे बंदोरा (बांद्रा किला) कहा गया था। यहाँ बांद्रा द्वीप (तत्कालीन) की भूमि के अंत पर स्थित है।१६४० में पुर्तगालियों ने इसे पहरे की मीनार के उद्देश्य से बनाया था, क्योंकि यहां से माहिम की खाड़ी, अरबी समुद्र और माहिम के दक्षिण द्वीप पर अच्छी नजर रखी जा सकती है। १६६१ में इसका सामरिक महत्व और बढ़ गया जब पुर्तगालियों ने ब्रिटिश सम्राट जॉर्ज द्वितीय को दहेज स्वरूप तत्कालीन बॉम्बे के सात द्वीप सौंप दिए थे। दुर्ग के नाम से ज्ञात होता है कि वह स्थान जहाँ ताजा पानी एक फव्वारे के रूप में उपलब्ध था (पुर्तगाली: अगुआड़ा)। यह ऊन पुर्तगाली जहाजों के लिए था जो प्रारंभिक अवधि में तटों के लिये उपस्थित रहते थे। समुद्री तट से २४ मीटर (७९ फीट) की ऊंचाई पर बना यह दुर्ग कई स्तरों पर बसा हुआ है। बॉलिवुड फ़िल्मों में कास्टेल्ला दे अगुआड़ा कई फिल्मो में दिखाया गया है जिसे दिल चाहता है और बुड्ढा मिल गया।